— Толькі пры цесным узаемадзеянні сям’і і школы можна дасягнуць станоўчага выніку ў выхаванні падрастаючага пакалення. Педагогі нашых устаноў адукацыі імкнуцца як мага часцей праводзіць сумесныя мерапрыемствы, у якіх прымаюць удзел не толькі настаўнікі і дзеці, але і іх бацькі. Гэтаму садзейнічае работа ў шосты школьны дзень, калі бацькі могуць прыйсці ў школу, прыняць удзел у падрыхтоўцы і правядзенні сумеснага свята. Акрамя таго, у шэрагу школ працуюць сямейныя клубы “Паспяховае бацькоўства”. Падчас пасяджэнняў такіх клубаў разам з педагогамі-псіхолагамі знаходзяцца шляхі вырашэння праблем у дзіцяча-бацькоўскіх адносінах. Асаблівая ўвага належыць дзецям з сем’яў, якія адносяцца да групы сацыяльнай рызыкі, а таксама тым, якія знаходзяцца на розных відах уліку.